Document ID: /roh_data/filtered/fineweb-2-filterrobots_roh.jsonl.gz/20785

Vi da quai surpli da custs sa participescha la Rhomberg SA che ha bajegià il center Marcau cun 90'000 francs. Dapli na saja betg stà pussaivel da martgadar cun la firma ch'ha per part chaschunà quels donns. Tar ils donns sa tracti da donns vi da las colliaziuns – tranter il terren public ed il terren da la surbajegiada. Donns ch'han fatg necessari ina sanaziun totala da las duas vias da la posta e da la staziun.
Sanaziun anticipada
La raschun che l'interpresa na sto betg surprender tut ils custs da la sanaziun è, ch'omaduas vias eran en ils onns ed avessan perquai tuttina stuì vegnir sanadas, ha declerà Carmelia Maissen, la presidenta da la vischnanca da Glion. Plinavant vegn la vischnanca era a pudair incassar contribuziuns da perimeter per quellas duas vias. La summa exacta dal perimeter n'è però anc betg enconuschenta.
RR novitads 06:00